זאהר עומר יוספין, תושב שפרעם בן 45, מואשם בבית המשפט המחוזי בחיפה בשורת עבירות ביטחוניות ובהן מגע עם סוכן חוץ, מסירת מידע לאויב ומתן שירות להתאחדות בלתי מותרת.

מכתב האישום, שהגישה פרקליטות מחוז חיפה, עולה כי במהלך נסיעות לערב הסעודית במסגרת מצוות העלייה לרגל "החאג'" נפגש יוספין עם נציגים של חיזבאללה וארגונים פלסטיניים, סייע להם לארגן מפגשים עם צעירים ישראלים שהגיעו אף הם לערב הסעודית ואף מסר מידע למפעיליו על בסיסי צה"ל בצפון.

(אחיה ראב"ד)